Sungai atawa batang banyu adalah jalanan banyu nang alami. Kalaluan malalui sungai manjadi cara nang biasa kabila banyu hujan turun di daratan batarus maalir ka laut atawa masuk ka takungan banyu nang ganal nangkaya danaw. Sungai atawa batang banyu ngitu ada babarapa bagian, bamula di pahuluan tumatan sumbar banyu nang maalir ka anak sungai. Babarapa buah anak sungai ngitu bagabung gasan maulah sungai utama nang labih ganal. Banyu nang maalir ngitu tadi rancaknya bawatas lawan saluran nang baujut dasar sungai wan tabing di subalah kiwa wan kanan. Kaputingannya sungai batamu lawan laut nang dingarani muhara sungai atawa kuala sungai.